**МОТИВИ**

**към проект за приемане на Наредба за таксите, които се заплащат при промяна на предназначението на земеделски земи от общинския поземлен фонд на територията на Община Бяла Слатина**

1. **ПРИЧИНИ, НАЛАГАЩИ ПРИЕМАНЕТО НА НАРЕДБАТА:**

В обнародвания в бр. 39 на „Държавен вестник“ от 20.05.2011г. Закон за изменение и допълнение на Закона за опазване на земеделските земи (ЗОЗЗ), основно се изменя и допълва правната уредба, регламентираща промяна на предназначението на земеделски земи за неземеделски нужди. Промените обхващат и чл. 30 от ЗОЗЗ, в който е създадена и нова ал. 2. С тази норма е предоставено правомощие на Общинския съвет да определи местна такса, която ще се заплаща при промяна предназначението на земеделска земя от общинския поземлен фонд, включително и за случаите, в които са налице хипотезите на чл. 29, ал. 3 и ал. 4 от ЗОЗЗ.

Размерът на таксата не може да бъде строго фиксиран. При нейното определяне следва да се има предвид бонитетната категория на земята, размерът и местонахождението й, вида на обекта и възможностите за напояване, както и съблюдаване на принципите, визирани в чл. 8 от ЗМДТ.

Поради гореизложеното е целесъобразно размерът на местната такса, която ще се заплаща за промяна предназначението на земеделска земя от общинския поземлен фонд, включително и за случаите, в които са налице хипотезите на чл. 29, ал. 3 и 4 от ЗОЗЗ, да се определя по формула с включване на горните показатели.

1. **ЦЕЛИ, КОИТО СЕ ПОСТАВЯТ С ПРИЕМАНЕТО НА НАРЕДБАТА:**

Предложеният проект за приемане на Наредба за таксите, които се заплащат при промяна на предназначението на земеделски земи от общинския поземлен фонд на територията на Община Бяла Слатина е в съответствие с разпоредбата на чл. 30, ал. 2 от ЗОЗЗ. С приемането й от Общински съвет – Бяла Слатина, се създава нормативно основание за изчисляване на таксата, която се дължи при промяна предназначението на земи от общинския поземлен фонд.

1. **ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЕМАНЕТО И ПРИЛАГАНЕТО НА НАРЕДБАТА:**

Прилагането на предложения проект на Наредба за таксите, които се заплащат при промяна на предназначението на земеделски земи от общинския поземлен фонд на територията на Община Бяла Слатина не изисква допълнителни финансови средства. Не е необходимо и преструктуриране на администрацията или изграждане на нови административни звена.

**V. ОЧАКВАНИ РЕЗУЛТАТИ ОТ ПРИЕМАНЕТО И ПРИЛАГАНЕТО НА НАРЕДБАТА:**

Ясни правила, публичност и прозрачност при събирането на местните такси.

**VI. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ И С НАЦИОНАЛНОТО ЗАКОНОДАТЕЛСТВО**

Предлаганият проект за приемане на Наредба за таксите, които се заплащат при промяна на предназначението на земеделски земи от общинския поземлен фонд на територията на Община Бяла Слатина е съобразен с европейското законодателство, съгласно Регламент (ЕО) ) 1082/2006г. на Европейския парламент и на Съвета и с разпоредбите и целите на националното и местно законодателство.

Настоящото предложение е направено при спазване на изискванията на чл. 75-79 от АПК, чл. 8, чл. 26 и чл. 28 от ЗНА.

Съгласно чл. 26, ал. 4 от Закона за нормативните актове, във връзка с чл. 77 от АПК, в законоустановения 30-дневен срок от публикуване на настоящото предложение на интернет страницата на Община Бяла Слатина, се предоставя възможност на заинтересованите лица да направят своите предложения и да дадат становища по проекта на Наредбата.

Проектът е публикуван на официалната интернет страница на Община Бяла Слатина: [www.byala-slatina.bg](http://www.byala-slatina.bg).

Формата за участие от страна на заинтересованите лица и организации са писмени предложения, становища и мнения, които могат да бъдат подадени в 30-дневен срок, считано от 17.02.2023г. в деловодството на Общинска администрация-Бяла Слатина, ул. „Климент Охридски“ № 68 или на e-mail bslatina@oabsl.bg, лице за контакт: Петър Петров-Заместник-кмет „Проекти и финанси“, 0896 870 200.